----

----

I Informacija

Komisija

----

Euro kursas (1)

2005 m. birželio 22 d.

(2005/C 152/01)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Valstybės narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 68/2001 dėl EB sutarties 87 ir 88 straipsnių taikymo pagalbai mokymui

(2005/C 152/02)

(Tekstas svarbus EEE)

----

III Pranešimai

Komisija

----

KVIETIMAS TEIKTI PARAIŠKAS 2005 M.

Specifiniai projektai vartotojų reikalų srityje

(2005/C 152/03)

1.   Tikslai ir aprašymas

Šis kvietimas teikti paraiškas dėl specifinių projektų susijęs su 2003 m. gruodžio 8 d. Europos Parlamento ir Tarybos sprendimo Nr. 20/2004/EB, sukuriančio Bendrijos veiksmų remiant vartotojų politiką 2004–2007 m. bendrąjį finansavimo planą, 7 straipsnio 4 dalies (18 veiksmo) įgyvendinimu. Šis kvietimas teikti paraiškas ir jam skirtas biudžetas yra numatytas metinės 2005 m. veiklos programos vartotojų politikos srityje 4.2. punkte ir 3 priede.

Projektai turi žymiai prisidėti siekiant Europos vartotojų politikos tikslų, nurodytų Sprendimo Nr. 20/2004 3 straipsnyje ir plėtojamų Komisijos 2002–2006 m. vartotojų politikos strategijoje.

2.   Reikalavimus atitinkantys pareiškėjai

Projektai, kuriems finansuoti prašoma ne daugiau kaip 50 % Bendrijos lėšų: finansinė parama gali būti teikiama visiems juridiniams asmenims ar juridinių asmenų asociacijoms, įskaitant atitinkamas nepriklausomas viešąsias įstaigas ir regionines vartotojų organizacijas, veikiančias nepriklausomai nuo pramonės ir prekybos ir tiesiogiai atsakingas už projektų įgyvendinimą. Be paraišką teikiančios organizacijos, paraiškos turi apimti 12 partnerių organizacijų iš skirtingų šalių, iš kurių 3 turi būti įsisteigę naujosiose valstybėse narėse arba šalyse kandidatėse.

Projektai, kuriems finansuoti prašoma ne daugiau kaip 75 % Bendrijos lėšų: finansinė parama gali būti teikiama tik tiems projektams, kuriuos teikia naujųjų valstybių narių ar šalių kandidačių vartotojų organizacijos, veikiančios nepriklausomai nuo pramonės ir prekybos ir tiesiogiai atsakingos už projektų įgyvendinimą. Kaip partneriai projekte turi dalyvauti vartotojų organizacijos iš mažiausiai trijų kitų reikalavimus atitinkančių šalių.

Pareiškėjai turi būti įsisteigę vienoje iš šių šalių:

3.   Biudžetas ir projektų trukmė

Numatomas projektų daliniam finansavimui skirtas biudžetas — 2,5 mln. eurų.

Iš esmės Bendrijos finansinė parama neturi viršyti 50 % visų išlaidų, susijusių su reikalavimus atitinkančia veikla. Tačiau remiantis Sprendimo 20/2004/EB 6 straipsnio 5 dalimi, Bendrijos parama tam tikriems projektams gali sudaryti iki 75 % tam tikros veiklos įgyvendinimo išlaidų, o 2004–2007 m. Komisija siūlo teikti pirmenybę projektams, kuriuose dalyvauja vartotojų organizacijos iš naujųjų valstybių narių ir šalių kandidačių.

Projektų trukmė neturėtų viršyti 36 mėnesių.

4.   Galutinė paraiškų pateikimo data

Paraiškas Komisijai reikia nusiųsti ne vėliau kaip 2005 m. rugsėjo 16 d.

5.   Kita informacija

Visą kvietimo teikti paraiškas tekstą ir paraiškos formas galima rasti internete adresu:

http://europa.eu.int/comm/consumers/tenders/information/grants/projects_en.htm

Paraiškos turi būti parengtos laikantis visų išsamaus kvietimo teksto reikalavimų ir pateiktos naudojant numatytą paraiškos formą.

----